
	Εμμέλεια

où la danse mystique
παράσταση χορού

με την χορογράφο και χορεύτρια

Ιωάννα Φράγκου Λοΐζου

στο Σπίτι της Κύπρου

Την Τετάρτη 8 Ιουνίου 2016 και ώρα 20:00 θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, η παράσταση χορού Εμμέλεια, où la danse mystique, με την χορογράφο και χορεύτρια Ιωάννα Φράγκου Λοΐζου. 

Μια χορευτική παράσταση (αρχαιοπρεπής) βασισμένη στην ποίηση του Κλείτου Ιωαννίδη και στη μελέτη του δίτομου έργου της Germaine Prudhommeau «La danse grecque antique» (Ο αρχαίος ελληνικός χορός), σε μουσική, Sergei Rachmaninoff.
Την παράσταση θα προλογίσει ο Δρ Κλείτος Ιωαννίδης, ερευνητής και συγγραφέας.

Η Ιωάννα Φράγκου Λοΐζου γεννήθηκε στη Λευκωσία και στα 15 της χρόνια μετέβη στη Γαλλία για να συνεχίσει την εκπαίδευσή της σε Μουσικό Λύκειο με παράλληλες σπουδές στη σχολή Flamenco της Isabel Pemartin. Απέκτησε το Diplôme de Fin d’Études στο πιάνο και Θεωρία της Μουσικής του Conservatoire National de Nantes. Συνέχισε στην επαγγελματική Σχολή de Arte Flamenco Christina Heeren στη Σεβίλλη, Ισπανία, απ’ όπου πήρε το Diplôma de Arte Flamenco. Έδωσε πολλές παραστάσεις με το συγκρότημα «El Sueno» στη Γαλλία και σόλο παραστάσεις στην Κύπρο και την Αθήνα (X-Dream Festival, συμπόσιο ΠΕΝ, Σπίτι της Κύπρου, Πρεσβεία της Ισπανίας σε φιλανθρωπικό φεστιβάλ, Poetry in Dialogue - Λογοτεχνικό Φεστιβάλ κ.α.). Το 2011, στο Σπίτι της Κύπρου στην Αθήνα, παρουσίασε τη σόλο παράσταση «Φλαμένκο». Το 2013 ανέβασε τη σόλο παράσταση «Κάρμεν», βασισμένη στην όπερα του Bizet, και το 2015 τη σόλο παράσταση «Εμμέλεια», με ποίηση του Κλείτου Ιωαννίδη που παρουσίασε στο Θέατρο ΕΝΑ, Λευκωσία και Λεμεσό.
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

